طيبة ومحبة وعطر بيج يا محلا مرباج
وعشنا من عمرنا سنين وكل العمر فدواج
سئلوني المن هذا الحجي كلتلهم لبغداد
بغداد عكد بحر وقنبر علي وزينتهم التوراة
افيش شكد حلوة ايام الطفولة وشكد حلوة ذكراج
اتعلمنا بمدارسها ويا محلا ذيج الاسماء
بصمتها تبقى بالقلب ومن الصعب ننساج
وكلمن حليبة طهر ميصد عن مرباج
المربى مو جلمة بس تنكال هي بالقلب فحواج
انت قطعة من الكبد وشكد طيبة يا مغلاج
كل الوصف قنبر علي بس ما ننسى ذكراج
وسوق حنون والكفاح والشورجة ابد دوم ما ننساج
شكد حلوى درابينها وناسها الطيبة تبقى بالعين رؤياج
ترى يا خوتي درب العشك مو سهل ننساه
بصدرونا مو بس رئة تاخذ نفس ترى بصدورنا اثنين
وحدة تتنفس للوطن والثانية تتنفس ال مرباه
يا خوتي جا غالي المربى بس الوطن يا مغلاه
شكد ما نكتب عالوطن ما نوفي هو بالدلال سكناه
يا خوتي جلمة وطن ترد الروح يوم نلكاه
بس المربى غالي والوطن اغلى وحك الوطن ما ننساه
ويوم نرفع بيرغنا على قدسك وهذا اليوم نتمناه
ويوم نرفع بيرغنا على قدسك وهذا اليوم نتمناه
جمال نايف أبو أركان
19/4/2011
المقال لا يعبر بالضرورة عن رأي الموقع
"حقوق النشر محفوظة لموقع " فلسطينيو العراق" ويسمح بإعادة النشر بشرط ذكر المصدر"